pythainlp/thai-wiki-dataset-v3 huggingface dataset:
มิชลินไกด์

มิชลินไกด์ (Michelin Guide) หรือ กีดมิชแล็ง (Guide Michelin) เป็นหนังสือคู่มือที่บรรจุเนื้อหาเกี่ยวกับข้อมูลการเดินทาง แผนที่ สถานที่ท่องเที่ยว สถานที่พักแรม รวมถึงร้านอาหารขึ้นชื่อของสถานที่หรือประเทศต่าง ๆ โดยบริษัทมิชลิน บริษัทยางรถยนต์รายใหญ่ของโลกสัญชาติฝรั่งเศส ที่ก่อตั้งขึ้นในปี ค.ศ. 1888 จุดประสงค์ของมิชลินไกด์ คือ การกระตุ้นให้ผู้คนออกมาใช้การเดินทางโดยรถยนต์มากขึ้น เพื่อเพิ่มยอดจำหน่ายยางรถยนต์
==ประวัติและรางวัล==
แรกเริ่มมิชลินไกด์ใช้ชื่อว่า "กีดรูฌ" (Guide rouge) เนื่องจากเล่มหนังสือเป็นสีแดง แรกเริ่มเป็นหนังสือแจกฟรีมานานถึง 20 ปี แต่ต่อมาได้ถูกใช้เป็นกระดาษรองแก้วน้ำ จึงเริ่มจัดจำหน่ายในราคา 7 ฟรังก์ ในปี ค.ศ. 1920 และมีการใส่รายชื่อโรงแรมและร้านอาหารแบ่งตามประเภทเป็นครั้งแรกด้วย ในคริสต์ศตวรรษที่ 20 มิชลินไกด์ได้กลายเป็นหนังสือขายดี ปัจจุบันมิชลินจัดอันดับร้านอาหารและโรงแรมกว่า 40,000 แห่งในกว่า 24 ประเทศและดินแดน
ได้มีการมอบรางวัลต่าง ๆ ให้ เรียกว่า "ดาวมิชลิน" โดยการมอบดาวหรือรางวัลให้แก่ร้านอาหารต่าง ๆ ในปี ค.ศ. 1926 โดยมีการแบ่งขั้นของดาว ตั้งแต่หนึ่งดาวจนถึงสามดาว โดยร้านอาหารที่ได้รับดาวนี้จะผ่านการพิจารณาจากคณะกรรมการหลายคน ในหลากหลายอาชีพ เพื่อให้ได้รับมุมมองที่มากที่สุด บางครั้งคณะกรรมการจะเข้าไปรับประทานโดยที่ไม่แจ้งให้กับทางร้านทราบล่วงหน้า และอาจต้องใช้เวลาในการชิมมากกว่าหนึ่งปี เพื่อให้ได้รับรู้มาตรฐานของร้านนั้น ๆ อย่างแท้จริง
หนึ่งดาว : ร้านอาหารที่ดีมากในกลุ่มร้านอาหารประเภทเดียวกัน (Une très bonne table dans sa catégorie)
สองดาว : อาหารอร่อยเลิศ คุ้มค่าแก่การขับออกนอกเส้นทางเพื่อแวะชิม (Table excellente, mérite un détour)
สามดาว : หนึ่งในบรรดาร้านอาหารยอดเยี่ยม ควรค่าแก่การเดินทางไปกิน (Une des meilleures tables, vaut le voyage)
นอกจากนี้แล้วยังมีร้านอาหารประเภท "บีบกูร์ม็อง" (Bib Gourmand) คือ ร้านอาหารที่ดีเป็นพิเศษในราคาย่อมเยา
ในส่วนของประเทศไทย มิชลินไกด์ได้เริ่มมอบรางวัลเป็นครั้งแรกในปลายปี ค.ศ. 2017 สำหรับร้านอาหารในปีเดียวกัน นับเป็นประเทศที่ห้าในทวีปเอเชียที่มีการจัดอันดับ และเป็นลำดับที่สองของเอเชียตะวันออกเฉียงใต้รองจากสิงคโปร์ ในระยะแรกดำเนินการเฉพาะร้านอาหารในพื้นที่กรุงเทพมหานครเท่านั้น ในครั้งแรกของการมอบรางวัล มีร้านที่ได้มิชลินสตาร์ทั้งหมด 17 ร้าน โดยบางร้านยังเป็นร้านอาหารริมทาง ทั้งนี้เนื่องจากมิชลินได้รับการวิจารณ์ว่าให้รางวัลแต่เฉพาะร้านอาหารที่หรูหราและโน้มเอียงไปทางอาหารฝรั่งเศส และมีอีก 35 ร้านที่ได้บีบกูร์ม็อง 
==อ้างอิง==
==เอกสารเพิ่มเติม==
===สิ่งพิมพ์ในคริสต์ศตวรรษที่ 20===
(+ List of excursions)
===สิ่งพิมพ์ในคริสต์ศตวรรษที่ 21===
Trois étoiles au Michelin: Une histoire de la haute gastronomie française et européenne, by Jean-François Mesplède and Alain Ducasse, 2004. . Follows the 60-odd chefs who have been awarded three stars.
The Perfectionist: Life and Death in Haute Cuisine, by Rudolph Chelminski, 2006. . The story of Bernard Loiseau.
From behind the wall: Danish Newspaper Berlingske Employee 'Awards'
== ดูเพิ่ม ==
รายชื่อภัตตาคารในประเทศไทยที่ได้รับดาวมิชลิน
==แหล่งข้อมูลอื่น==
เว็บไซต์อย่างเป็นทางการ 
เว็บไซต์ฉบับภาษาไทย
ร้านอาหาร
รางวัล
การท่องเที่ยว
ไลค์ไอม์กอนนาลอสยู

ไลค์ไอม์กอนนาลอสยู เป็นซิงเกิลที่บันทึกเสียงโดย นักร้องชาวเมริกันเมแกน เทรนเนอร์ และจอห์น เลเจนด์ สำหรับสตูดิโออัลบั้มแรกของเธอ "ไทเทิล" (2015) ประพันธ์คำร้องโดย Trainor, Justin Weaver, และ Caitlyn Smith ผลิตโดย Chris Gelbuda และ Trainor ออกจำหน่ายในค่ายEpic Records ในวันที่ 23 มิถุนายน ค.ศ. 2015
เพลงนี้ติดอันดับที่ 8 ของชาร์ตบิลบอร์ดฮอต 100 และCanadian Hot 100
==ชาร์ต และการรับรอง==
===ชาร์ตรายสัปดาห์===
{|class="wikitable plainrowheaders sortable" style="text-align:center"
|-
!scope="col"|ชาร์ต (2015–16)
!scope="col"|อันดับสูงสุด
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|-
|}
===ชาร์ตสิ้นปี===
===การรับรอง===
==ประวัติการออกจำหน่าย==
==อ้างอิง==
==แหล่งข้อมูลอื่น==
ซิงเกิลในปี พ.ศ. 2558
เพลงในปี พ.ศ. 2558
เพลงของเมแกน เทรนเนอร์
เพลงของจอห์น เลเจนด์
เพลงที่ประพันธ์คำร้องโดยเมแกน เทรนเนอร์
เพลงร้องคู่
ซิงเกิลอันดับ 1 ในประเทศโปแลนด์
ชีวิตด้านเพศ

ในเพศสภาพของมนุษย์ ชีวิตด้านเพศ หรือ เซ็กส์ไลฟ์ (sex life) เป็นส่วนหนึ่งของการมีอยู่ของบุคคลซึ่งอาจประกอบด้วยกิจกรรมทางเพศหรือแสดงถึงการขาดกิจกรรมทางเพศ โดยทั่วไปคำอาจมีความหมายแฝงและการตีความทางสังคมหลายแบบ แต่มักรวมถึงสิ่งเหล่านี้:
บุคคลสามารถมีกิจกรรมทางเพศอย่างสมยอมกับคู่นอนเป็นประจำหรือกึ่งประจำ กล่าวคือกิจกรรมอื่นนอกจากการสำเร็จความใคร่ด้วยตนเองคนเดียว สิ่งนี้สื่อว่าต้องมีอีกคนหนึ่งเข้าร่วมไม่ว่าจะมีหรือไม่มีกิจกรรมทางเพศ และไม่ว่าสถานการณ์เหล่านี้จะถือว่าเป็นการมีคู่สมรสคนเดียวหรือไม่ อีกนัยนึงคือ "เซ็กซ์ไลฟ์" อาจเป็นการมีคู่ครองระยะยาวคนเดียวหรืออาจเป็นการเปลี่ยนคู่ครองไปเรื่อย ๆ ความคิดของเซ็กส์ไลฟ์ที่เป็น 'ประจำหรือกึ่งประจำ' แตกต่างกันไป ทว่าการจำแนกคนที่ไม่มีเพศสัมพันธ์โดยไม่ได้ตั้งใจ (ตรงข้ามกับการตั้งใจงดเว้นการมีเพศสัมพันธ์) เป็นคนที่มีเซ็กส์ไลฟ์อาจไม่ถูกต้องนัก
บุคคลที่มีเซ็กส์ไลฟ์สามารถสำรวจและพัฒนาทักษะด้านเพศของตนเมื่อเขาหรือเธอต้องการ และยังสามารถมีโอกาสเรียนรู้ทักษะใหม่ ๆ และพัฒนาภาวะทางเพศของตน
เพราะปัจจัยเหล่านี้บุคคลสามารถมี "พื้นที่" ใน "ชีวิต" ของเขาหรือเธอที่เกี่ยวข้องกับเซ็กส์ในทางคล้ายกับการที่นักกีฬามี "พื้นที่" ในชีวิตที่เกี่ยวข้องกับกีฬา หรือการที่นักดนตรีมี "พื้นที่" ในชีวิตที่เกี่ยวข้องกับดนตรี คนที่มีเซ็กส์ไลฟ์ที่มั่นคงและพัฒนาอยู่ตลอดเวลาสามารถกล่าวถึงเพศสภาพของตนว่าเป็นส่วนหนึ่งของตนเอง และแม้ว่าเซ็กส์ไลฟ์ที่มั่นคงไม่ได้หมายความว่าคนคนนั้นจะรู้สึกมั่นใจหรือมีเสน่ห์ตลอดเวลา การร่วมเพศอย่างสม่ำเสมอและความสามารถที่จะพัฒนาทักษะทางเพศของตนมอบความเชื่อมันทางจิตวิทยาเกี่ยวกับเสน่ห์ดึงดูดเพศตรงข้ามของตนในแบบที่คนไม่มี "เซ็กส์ไลฟ์" มักไม่มี
หลายแหล่งข้อมูลกล่าวว่าความถี่ของการร่วมเพศของมนุษย์อาจมีตั้งแต่ ศูนย์ ถึง 15 หรือ 20 ครั้งต่อสัปดาห์ ในสหรัฐอเมริกา ความถี่โดยเฉลี่ยอยู่ที่ 2 ถึง 3 ครั้งต่อสัปดาห์ เป็นที่รู้โดยทั่วไปว่าผู้หญิงวัยหมดประจำเดือนมักร่วมเพศน้อยลง และความถี่โดยเฉลี่ยของการร่วมเพศน้อยลงกับอายุที่เพิ่มขึ้น สถาบันคินซีย์กล่าวว่าความถี่เฉลี่ยของการร่วมเพศในสหรัฐอเมริกาอยู่ที่ 112 ครั้งต่อปี (อายุ 18–29 ปี), 86 ครั้งต่อปี (อายุ 30–39 ปี), และ 69 ครั้งต่อปี (อายุ 40–49 ปี)
== อ้างอิง ==
เพศวิถีของมนุษย์
ซอว์ เกอร์เรร่า

ซอว์ เกอร์เรร่า เป็นตัวละครในเรื่องแต่งชุดสตาร์ วอร์ส ปรากฏตัวครั้งแรกในภาพยนตร์การ์ตูนชุด  เดอะ โคลน วอร์ส ให้เสียงโดย Andrew Kishino ต่อมามีบทในภาพยนตร์  ตำนานสตาร์ วอร์ส รับบทโดย Forest Whitaker และในภาพยนตร์การ์ตูนชุด Star Wars: Rebels ซึ่งให้เสียงโดย Whitaker เช่นกัน
ในตามเนื้อเรื่องของสตาร์ วอร์ส เขาเป็นชาวดาวออนเดอรัน(Onderon) และเป็นผู้นำสมาชิกของฝ่ายกบฏออนเดอรัน(Onderon rebels) ในการต่อสู้กับระบบสหภาพพิภพอิสระหรือฝ่ายแบ่งแยกดินแดนบนดาวออนเดอรันในช่วงสงครามโคลน เขาและน้องสาวของเขาที่มีชื่อว่า สเตล่า เกอร์เรร่า ได้ให้ความช่วยเหลือในการก่อกบฏปลดปล่อยบ้านเกิดของพวกเขาในช่วงสงครามกลางเมืองออนเดอรัน ต่อมาเขาได้กลายเป็นสมาชิกคนสำคัญในการต่อสู้กับจักรวรรดิกาแลกติกและก่อตั้งพันธมิตรฟื้นฟูสาธารณรัฐ กลยุทธ์ของเขาที่ได้ใช้ในการต่อต้านจักรวรรดิทำให้เขาถูกมองว่าเป็นพวกหัวรุนแรง ซึ่งได้เป็นที่รู้จักในทางด้านลบโดยจักรวรรดิและอีกหลายปีต่อมาคือ สาธารณรัฐใหม่
เมื่อสงครามโคลนได้จบลง สาธารณรัฐได้ถูกเปลี่ยนเป็นจักรวรรดิกาแลคติก ต่อมาซอว์ได้พาเกเลน เออร์โซ ไลร่า เออร์โซ และจิน เออร์โซไปยังดาวเคราะห์ที่ไม่มีคนอาศัยอยู่ที่ดาวลาห์มู เมื่อออร์สัน เครนนิกได้ติดตามค้นหาจนมาพบเข้าและพาเกเลนไปกับตน ส่วนไล่ร่าถูกสังหาร และจิน ผู้เป็นลูกสาวหลบหนีรอดมาได้ ซอว์ได้พบเธอและเลี้ยงดูเธอจนกระทั่งเติบโตเป็นสาววัยรุ่น เกอร์เรร่าได้เข้าต่อสู้กับกองทัพจักรวรรดิและเป็นผู้นำกลุ่มฝ่ายต่อต้านที่เป็นที่รู้จักกันคือ พลพรรค(Partisans) องค์กรผู้ทำสงครามที่ถูกมองว่าเป็นพวกหัวรุนแรงด้วยกลยุทธ์การก่อการร้าย ด้วยสายเลือดการต่อต้านของเขา เป็นความต่อเนื่องของฝ่ายต่อต้านชาวออนเดอรัน เป็นหนึ่งในคนแรกในกลุ่มที่ได้ร่วมก่อตั้งพันธมิตรกบฏ ต่อมาเขาได้มีส่วนร่วมในการทัพของฝ่ายพันธมิตรกบฏ ซึ่งช่วงเวลานั้นด้วยกลยุทธ์ที่หัวรุนแรงมากของเขาที่ได้ถูกนำมาใช้ทำให้เขามีจุดยืนฝ่ายตรงข้ามกับผู้นำฝ่ายพันธมิตรกบฏ เบล ออร์กานาและมอน มอธมา ต่อมาล่าสุดเขาได้ไปตั้งฐานทัพบนดวงจันทร์เจดฮา ที่นั้นเขาได้พบกับจิน เออร์โซอีกครั้ง ในขณะที่เมืองหลวงของเจดฮาได้ถูกทำลายโดยดาวมรณะ ซอว์ได้บอกให้จินหนีออกไปจากดาวและเลือกจะคงอยู่และเสียชีวิตไปพร้อมกับเมืองที่ถูกทำลายลงในที่สุด
==External links==
ตัวละครในสตาร์ วอร์ส
อีอินจวา

อีอินจวา (이인좌: 1695 – 1728) ขุนนางชาวเกาหลีและกบฏที่ฉลาดหลักแหลมรวมถึงเจ้าเล่ห์ที่สุดในยุค ราชวงศ์โชซ็อน
อีอินจวาเกิดเมื่อ ค.ศ. 1694 อันตรงกับปีที่ 20 แห่งรัชสมัยของ พระเจ้าซุกจง พระราชาลำดับที่ 20 ใน ตระกูลลีแห่งจอนจู โดยเขาสืบเชื้อสาย พระเจ้าเซจงมหาราช พระราชาลำดับที่ 4 และ พระนางโซฮ็อน เป็นขุนนาง กลุ่มโซรน กลุ่มขุนนางสำคัญฝ่ายก้าวหน้าที่ให้การสนับสนุน พระเจ้าคย็องจง พระราชาลำดับที่ 21 ตรงข้ามกับ กลุ่มโนรน กลุ่มขุนนางสำคัญฝ่ายอนุรักษ์นิยมที่ให้การสนับสนุน พระเจ้าย็องโจ พระราชาลำดับที่ 22
กระทั่ง ค.ศ. 1728 อีอินจวาและคนสนิทจำนวนหนึ่งได้รวบรวมชาวบ้านลุกขึ้นจับอาวุธเพื่อก่อกบฏโค่นล้มราชบัลลังก์ของพระเจ้าย็องโจและยกองค์ชายมิลพุง พระญาติพระองค์หนึ่งซึ่งเป็นลื่อของ องค์ชายรัชทายาทโซฮย็อน ขึ้นเป็นพระราชาแทนแต่ไม่สำเร็จเพราะถูกกองทัพราชสำนักเข้าปราบปรามเสียก่อนและอีอินจวาได้ถูกประหารชีวิตในเวลาต่อมาขณะอายุเพียง 34 ปี
== ในวัฒนธรรมสมัยใหม่ ==
เดิมพันบัลลังก์เดือด (เอสบีเอส, 2016) รับบทโดย ช็อน กวัง-รย็อล
ขุนนางเกาหลี
บุคคลในยุคราชวงศ์โชซ็อน
ตัวละครในเดิมพันบัลลังก์เดือด
Apple Watch

redirect แอปเปิลวอตช์
การลงทัณฑ์ปีชินอิม

การลงทัณฑ์ปีชินอิม (신임사화) ความขัดแย้งทางการเมืองที่เกิดขึ้นเมื่อ ค.ศ. 1722 ตรงกับรัชสมัย พระเจ้าคย็องจง พระราชาลำดับที่ 21 แห่ง ราชวงศ์โชซ็อน
สืบเนื่องจากพระเจ้าคย็องจงพระพลานามัยไม่แข็งแรงตั้งแต่ทรงพระเยาว์ทำให้ไม่สามารถมีพระราชโอรสไว้สืบราชบัลลังก์ได้เหล่าขุนนาง กลุ่มโนรน กลุ่มขุนนางกลุ่มสำคัญในราชสำนักจึงฉวยโอกาสถวายฎีกาต่อพระเจ้าคย็องจงให้สถาปนา องค์ชายยอนอิง พระอนุชาต่างพระมารดาของพระเจ้าคย็องจงซึ่งทางกลุ่มโนรนให้การสนับสนุนขึ้นเป็นรัชทายาทซึ่งพระเจ้าคย็องจงก็เห็นด้วยและได้มีพระราชโองการให้สถาปนาองค์ชายยอนอิงเป็น วังเซเจ (พระอนุชารัชทายาท)
อีก 2 ปีต่อมาคือใน ค.ศ. 1722 พระเจ้าคย็องจงประชวรหนักจนมิอาจว่าราชการได้ขุนนางกลุ่มโนรนจึงได้ถวายฎีกาอีกครั้งเพื่อให้สถาปนาองค์ชายยอนอิงเป็นผู้สำเร็จราชการเหล่าขุนนาง กลุ่มโซรน กลุ่มขุนนางกลุ่มสำคัญอีกกลุ่มหนึ่งในราชสำนักที่ให้การสนับสนุนพระเจ้าคย็องจงซึ่งอยู่ขั้วตรงข้ามกับกลุ่มโนรนได้เข้าเฝ้ากราบทูลความเท็จให้พระเจ้าคย็องจงทราบว่ากลุ่มโนรนกระทำเช่นนี้เพื่อหวังจะก่อกบฏโค่นล้มราชบัลลังก์และยกองค์ชายยอนอิงขึ้นเป็นพระราชาแทนพระเจ้าคย็องจงจึงมีพระบัญชาให้กวาดล้างขุนนางกลุ่มโนรนจำนวนมากทั้งประหารชีวิตและเนรเทศทำให้กลุ่มโนรนแทบจะหมดอำนาจจากราชสำนัก
แต่ในท้ายที่สุดองค์ชายยอนอิงก็ได้เป็นผู้สำเร็จราชการและได้ขึ้นเป็นพระเจ้าย็องโจภายหลังจากการสวรรคตของพระเจ้าคย็องจงในอีก 2 ปีต่อมาคือเมื่อ ค.ศ. 1724
ราชวงศ์โชซ็อน
ประวัติศาสตร์เกาหลี
เทศบาลเมืองท่าช้าง

ท่าช้าง เป็นเทศบาลเมืองซึ่งอาณาเขตครอบคลุมพื้นที่ทั้งหมดของหมู่ที่ 3, 4, 9 และบางส่วนของหมู่ที่ 2, 5, 8 ของตำบลท่าช้าง ในอำเภอเมืองจันทบุรี จังหวัดจันทบุรี อยู่บริเวณทิศเหนือของเขตเทศบาลเมืองจันทบุรี เดิมมีฐานะเป็นสุขาภิบาลท่าช้าง ซึ่งตั้งขึ้นในวันที่ 2 กรกฎาคม 2530 ซึ่งเป็นสุขาภิบาลแห่งที่ห้าของอำเภอเมืองจันทบุรี ต่อมาได้ยกฐานะเป็นเทศบาลตำบลใน พ.ศ. 2542 ด้วยผลของกฎหมาย แล้วจึงยกฐานะขึ้นเป็นเทศบาลเมืองใน พ.ศ. 2550 ปัจจุบันมีประชากร 13,851 คน และมีเขตเลือกตั้งทั้งหมด 3 เขต
พื้นที่ในเขตเทศบาลเมืองท่าช้าง สมัยสมเด็จพระเจ้าตากสินได้ยกทัพทหารมาพักที่บริเวณสะพานหลังค่ายตากสินใกล้บริเวณป่าช้าผีแขก หมู่ 6 ตำบลท่าช้างในปัจจุบัน ซึ่งสมัยก่อนกองทัพของสมเด็จพระเจ้าตากสิน มีช้างใช้ในการรบจำนวนมาก และได้นำช้างมาอาบน้ำบริเวณสะพานดังกล่าว ซึ่งใช้เป็นท่าอาบน้ำของช้างประจำ ดังนั้นต่อมาจึงเรียกชื่อเป็น "ท่าช้าง" เป็นที่มาของชื่อตำบลท่าช้าง
== อ้างอิง ==
== แหล่งข้อมูลอื่น ==
เว็บไซต์เทศบาลเมืองท่าช้าง 
เทศบาลเมืองในจังหวัดจันทบุรี
ท่าช้าง
ไทยแลนด์ มาสเตอร์ส 2018 (กีฬาแบดมินตัน)

การแข่งขัน ไทยแลนด์ มาสเตอร์ส 2018 เป็นการจัดการแข่งขันแบดมินตันซึ่งจัดขึ้นที่ อาคารกีฬานิมิบุตร ใน กรุงเทพมหานคร, ประเทศไทย ตั้งแต่วันที่ 9–14 มกราคม พ.ศ. 2561 และมีการสำรองเงินเข้ากระเป๋าทั้งหมด $150,000 ดอลลาร์สหรัฐ.
==ทัวร์นาเมนต์==
ไทยแลนด์ มาสเตอร์ส 2018 จะเป็นทัวร์นาเมนต์แรกของ บีดับบลิวเอฟเวิลด์ทัวร์ 2018 และเป็นบางส่วนของ ไทยแลนด์ มาสเตอร์ส แชมเปียนชิปส์ซึ่งได้จัดขึ้นครั้งแรกในปี พ.ศ. 2559.
== อ้างอิง ==
== แหล่งข้อมูลอื่น ==
ลิงก์ทัวร์นาเมนต์
แบดมินตันในปี พ.ศ. 2561
กีฬาในประเทศไทยปี พ.ศ. 2561
ตับโต

ตับโต (hepatomegaly) เป็นความผิดปกติของร่างกายอย่างหนึ่งที่ตับมีขนาดโตกว่าปกติ เป็นอาการแสดงที่มีสาเหตุได้หลายอย่าง เช่น โรคติดเชื้อ เนื้องอกของตับ หรือโรคเมตาบอลิกต่างๆ เป็นต้น บางครั้งผู้ป่วยอาจมาพบแพทย์ด้วยปัญหาว่าพบก้อนในท้อง อาจพบดีซ่านร่วมด้วยในบางสาเหตุ
==สาเหตุ==
สาเหตุของการเกิดตับโตมีหลายอย่าง เช่นตัวอย่างต่อไปนี้
===Infective===
==อ้างอิง==
==แหล่งข้อมูลอื่น==
Merck Manual: Hepatomegaly
อาการและอาการแสดงที่เกี่ยวกับระบบย่อยอาหารและท้อง
วิทยาตับ
สำนักงานกองทุนหมู่บ้านและชุมชนเมืองแห่งชาติ

สำนักงานกองทุนหมู่บ้านและชุมชนเมืองแห่งชาติ เป็นหน่วยงานประเภทองค์การมหาชนอยู่ภายใต้การกำกับดูแลของนายกรัฐมนตรี จัดตั้งขึ้นเมื่อปี พ.ศ. 2544 ตามพระราชกฤษฎีกาจัดตั้งกองทุนหมู่บ้านและชุมชนเมืองแห่งชาติ (องค์การมหาชน) พ.ศ. 2544 เพื่อตอบสนองนโยบายของรัฐบาลที่ต้องการให้หมู่บ้านและชุมชนเมืองทั่วประเทศสามารถเสริมสร้างกระบวนการพึ่งพาตนเองได้
== วัตถุประสงค์ ==
วัตถุประสงค์กองทุนหมู่บ้านและชุมชนเมือง คือ
เป็นแหล่งเงินทุนหมุนเวียน สำหรับการลงทุน
ส่งเสริมและพัฒนาหมู่บ้านและชุมชนเมืองให้มีขีดความสามารถ
เสริมสร้างกระบวนการพึ่งพาตัวเองของหมู่บ้านและชุมชนเมือง
กระตุ้นเศรษฐกิจในระดับฐานราก
เกิดศักยภาพ / ความเข้มแข็งของประชาชนในหมู่บ้าน / ชุมชนเมือง
== กองทุนหมู่บ้าน ==
เป็นโครงการตามนโยบายของรัฐบาลพันตำรวจโท ทักษิณ ชินวัตร ที่ดำเนินการจัดตั้งกองทุนในทุกหมู่บ้านๆ ละ 1 ล้านบาท เพื่อเป็นกองทุนหมุนเวียนให้ชาวบ้านได้มีแหล่งเงินทุนให้กู้ยืมเพื่อประกอบอาชีพ และดำรงชีพ
== อ้างอิง ==
หน่วยงานที่อยู่ในบังคับบัญชาขึ้นตรงต่อนายกรัฐมนตรี
องค์การที่ก่อตั้งในปี พ.ศ. 2544
หน่วยงานของรัฐบาลไทยในจังหวัดนนทบุรี
คำพิพากษา (ภาพยนตร์)

คำพิพากษา สร้างจากอาชญนิยาย เรื่องดังของพนมเทียน เป็นภาพยนตร์แนวจารชนสืบสวนสอบสวนในยุคสงครามเย็น  ตัวเอกเป็นนายตำรวจชื่อ "ชีพ ชูชัย" ที่ปลอมตัวเพื่อค้นหาความจริง ตีพิมพ์ครั้งแรกในนิตยสารเพลินจิตต์รายวัน
==ภาพยนตร์==
สร้างมาแล้วรวม 2 ครั้ง ได้แก่
พ.ศ. 2532 ชื่อ "คำพิพากษา" กำกับโดย เพิ่มพล เชยอรุณ นำแสดงโดย อรุณ ภาวิไล,  อภิรดี ภวภูตานนท์ ,สมจินต์ ธรรมทัต, สมพล กงสุวรรณ
พ.ศ. 2547 ชื่อ "คำพิพากษา ตอน ไอ้ฟัก" กำกับโดย พันธุ์ธัมม์ ทองสังข์ นำแสดงโดย บงกช คงมาลัย, ปิติศักดิ์ เยาวนานนท์, ศักดิ์สิทธิ์ มณีภาค
==ละครโทรทัศน์==
พ.ศ. 2528 ชื่อ "คำพิพากษา" นำแสดงโดย กษมา นิสสัยพันธ์, กุณกนิช คุ้มครอง, มีศักดิ์ นาครัตน์, ส. อาสนจินดา
== อ้างอิง ==
== แหล่งข้อมูลอื่น ==
== รายชื่อนักแสดง==
นิดา พัชรวีระพงษ์ รับบทเป็น ฟัก
==แหล่งข้อมูลอื่น==
ภาพยนตร์ไทย
ภาพยนตร์โลดโผน
ภาพยนตร์ที่ออกฉายในปี พ.ศ. 2532
ภาพยนตร์ที่ออกฉายในปี พ.ศ. 2547
ละครโทรทัศน์ที่ออกฉายในปี พ.ศ. 2528
การนองเลือด B-R5RB

การนองเลือดของ B-R5RB หรือ การต่อสู้ของ B-R5RB เป็นการต่อสู้ขนาดใหญ่เสมือนจริงในเกมออนไลน์เล่นตามบทบาทแนวอวกาศชื่อ อีฟออนไลน์ และอาจเป็นการต่อสู้ระหว่างผู้เล่นกับผู้เล่นที่ใหญ่ที่สุดในประวัติศาสตร์ โดยแบ่งออกเป็นสองฝ่าย คือ CFC/Rus (ย่อมาจาก Pitting the Clusterfuck Coalition and Russian alliance) กับ N3/PL (N3 and Pandemic Legion) ใช้เวลาทั้งหมด 21 ชั่วโมง มีผู้เข้าร่วม 7,548 คนโดยเฉลี่ย และมีผู้เล่นมากกว่า 2,670 คนในระบบดาว B-R5RB ในเวลาเดียวกัน การสูญเสียนับเป็นจำนวนเงินได้มากกว่า 11 ล้านล้านไอเอสเค (ISK; หน่วยเงินในอีฟออนไลน์) ซึ่งแปลงเป็นจำนวนเงินในโลกจริงได้ประมาณ 300,000 ถึง 330,000 ดอลลาร์ หน่วยเงินไอเอสเคนี้สามารถได้มาจากการซื้อของในเกมด้วยเงินจริง โดย 600 ล้านไอเอสเคจะเท่ากับ 20 ดอลลาร์โดยประมาณ
== อ้างอิง ==
เกม
ชาละวัน อรรถชัยมวยไทยยิม

ชาละวัน อรรถชัยมวยไทยยิม  หรือชื่อชกเดิมคือ ใบคาน ว.แสงเทพ, ใบคาน ป.อ่อนนุช, ชาละวัน ป.อ่อนนุช และ ชาละวัน อั๋นสุขุมวิท เป็นนักมวยไทยจากจังหวัดสงขลา ซึ่งในปี พ.ศ. 2560 เขาได้เป็นผู้ครองตำแหน่งแชมป์รุ่นแบนตัมเวท ทั้งสนามมวยราชดำเนิน และเวทีมวยสยามอ้อมน้อย
== ประวัติ ==
ชาละวันมีชื่อจริงคือ ดุรวัฒน์ บิลละเต๊ะ เริ่มชกมวยครั้งแรกเมื่ออายุ 11 ปี โดยใช้ชื่อชาละวัน ลูกกบบาด และได้รับค่าตัวครั้งแรกที่ 500 บาท ทั้งนี้ ชาละวันสำเร็จการศึกษาระดับชั้นมัธยมปลายจากศูนย์การศึกษานอกโรงเรียน
เขาเคยใช้ชื่อใบคาน ว.แสงเทพ เข้าแข่งขันในศึกเพชรยินดี ที่สนามมวยเวทีลุมพินี ณ วันที่ 15 มีนาคม พ.ศ. 2556 โดยเป็นฝ่ายแพ้น็อกรุ้งนารายณ์ เกียรติหมู่ 9 ในยกที่ 3 แต่ในปีเดียวกันนี้เอง เขาก็เป็นฝ่ายชนะคะแนนฟ้าส่องแสง วินดี้สปอร์ต ที่สนามมวยราชดำเนิน
วันที่ 27 ธันวาคม พ.ศ. 2559 ชาละวันเป็นฝ่ายชนะคะแนนเพชรทองไท เกียรติเทวฤทธิ์ ที่สนามมวยเวทีลุมพินี
วันที่ 28 กุมภาพันธ์ พ.ศ. 2560 ชาละวันเป็นฝ่ายชนะน็อกฉมวกเพชร ลูกพระบาท ยกที่ 4 ด้วยการฟันศอก ในคู่เอกศึกรวมพลคนแปดริ้ว ที่สนามมวยเวทีลุมพินี ถนนรามอินทรา ครั้นในวันที่ 16 มิถุนายนของปีดังกล่าว ชาละวันได้เข้าแข่งขันในคู่เอกของรายการศึกมวยไทยเมกกาไฟต์ ที่สนามมวยเวทีลุมพินี ซึ่งเขาเป็นฝ่ายแพ้น็อกยอดมนุษย์ พุ่มพันธุ์ม่วง จากการเสียบเข่าซ้ายในยกที่ 5
ในวันที่ 31 สิงหาคมของปีเดียวกัน ชาละวันเป็นฝ่ายชนะคะแนนก้องศักดิ์ ศ.ศาสตรา ที่สนามมวยราชดำเนิน จากนั้น ในวันที่ 13 พฤศจิกายน เขาได้เป็นฝ่ายชนะคะแนนเพชรบ้านแขก ส.สมหมาย ในศึกชูเจริญมวยไทย ที่สนามมวยราชดำเนิน ส่วนในวันที่ 6 ธันวาคมของปีเดียวกัน ชาละวันก็เป็นฝ่ายชนะคะแนนฉมวกเพชรได้อีก จากการแข่งขันคู่เอกของรายการศึก ส.สมหมาย ที่สนามมวยราชดำเนิน
== ชีวิตส่วนตัว ==
ชาละวันมีบิดาชื่อหยาหนา บิลละเต๊ะ ซึ่งเป็นครูมวยคนแรก และมารดาชื่อบัวผัน บิลละเต๊ะ เขามีพี่น้องทั้งหมด 5 คน และมีแฟนชื่อศิริลักษณ์ ศักดิ์นิธิโชติ (ชื่อเล่น : เนย)
== เกียรติประวัติ ==
พ.ศ. 2560 – แชมป์รุ่นแบนตัมเวท สนามมวยราชดำเนิน
พ.ศ. 2560 – แชมป์รุ่นแบนตัมเวท เวทีมวยสยามอ้อมน้อย
== สิ่งสืบเนื่อง ==
นอกเหนือจากแข่งขันแล้ว ชาละวันยังทำหน้าที่เป็นครูสอนมวยไทย ให้แก่ชาวต่างชาติที่ค่ายมวย
== สถิติการแข่งขัน ==
== อ้างอิง ==
== แหล่งข้อมูลอื่น ==
สถิติการขึ้นชกมวยไทยของ ชาละวัน อรรถชัยมวยไทยยิม - thaibozing.com
สถิติการขึ้นชกมวยไทยของ ชาละวัน อั๋นสุขุมวิท - ผลมวย-มวยไทย.com
สถิติการขึ้นชกมวยไทยของ ชาละวัน ป.อ่อนนุช - thaibozing.com
สถิติการขึ้นชกมวยไทยของ ใบคาน ป.อ่อนนุช - ผลมวย-มวยไทย.com
สถิติการขึ้นชกมวยไทยของ ใบคาน ว.แสงเทพ - ผลมวย-มวยไทย.com
นักมวยไทยชาวไทย
บุคคลจากจังหวัดสงขลา
บุคคลจาก กศน.
ผู้ฝึกสอนมวยไทย
เอมีล โมรีส

เอมีล โมรีส (Emil Maurice; 19 มกราคม ค.ศ. 1897, เว็สเทอร์มอร์ - 6 กุมภาพันธ์ ค.ศ. 1972, มิวนิก) เป็นสมาชิกตั้งแต่ต้นของพรรคกรรมกรชาติสังคมนิยมเยอรมัน (พรรคนาซี) และเป็นสมาชิกร่วมก่อตั้ง ชุทซ์ชตัฟเฟิล (เอ็สเอ็ส) พร้อมกับเอริช เค็มพ์คา เขาทำหน้าที่เป็นหนึ่งในคนขับรถส่วนตัวของฮิตเลอร์  เขาเป็นหนึ่งในเพียงไม่กี่คนที่เป็น มิชลิง (บุคคลที่มีเชื้อสายผสมระหว่างเชื้อสายยิวกับเชื้อชาติเยอรมัน) ที่ได้ทำหน้าที่หน่วยเอ็สเอ็ส
==อ้างอิง==
ผู้นำนาซี
ชาวเยอรมันเชื้อสายยิว
เอ็สเอ็ส-โอเบอร์ฟือเรอร์
ฮาล์ฟออฟมายฮาร์ต

"ฮาล์ฟออฟมายฮาร์ต" (Half of My Heart) เป็นเพลงของนักร้องแนวร็อกชาวอเมริกัน จอห์น เมเยอร์ ร้องรับเชิญโดยนักร้องแนวคันทรีป็อปชาวอเมริกัน เทย์เลอร์ สวิฟต์ เป็นซิงเกิลที่สามจากอัลบั้ม แบตเทิลสตัดดีส์ ของเมเยอร์ ที่วางจำหน่ายเมื่อปี ค.ศ. 2009 เมเยอร์ได้เข้าชิงรางวัลแกรมมีสาขาร้องเพลงป็อปชายยอดเยี่ยมในปี ค.ศ. 2011 โดยในงานเขาร้องเพลงนี้แบบเดี่ยว
== อ้างอิง ==
เพลงในปี พ.ศ. 2552
ซิงเกิลในปี พ.ศ. 2553
เพลงของจอห์น เมเยอร์
เพลงของเทย์เลอร์ สวิฟต์
ซิงเกิลในสังกัดโคลัมเบียเรเคิดส์
ซิงเกิลสังกัดบิกแมชีนเรเคิดส์
เบสต์เดส์ออฟยัวร์ไลฟ์

"เบสต์เดส์ออฟยัวร์ไลฟ์" (Best Days of Your Life) เป็นเพลงที่แต่งและขับร้องโดยศิลปินคันทรีชาวอเมริกัน เคลลี พิกเลอร์ โดยมีเทย์เลอร์ สวิฟต์ ร่วมแต่งด้วย เพลงออกจำหน่ายในวันที่ 1 ธันวาคม ค.ศ. 2008 เป็นซิงเกิลที่สองจากอัลบั้มชื่อเดียวกับเธอ สวิฟต์ร้องประสานเบื้องหลังในเพลง เพลงเล่าเกี่ยวกับการถูกคนรักเก่าหลอกลวงและเปลี่ยนไปคบหาคนใหม่จนมีครอบครัว หวังว่าพวกเขามีชีวิตใหม่ที่ดี แต่กล่าวว่าผู้หญิงคนใหม่นั้นไม่อาจดีกว่าคนก่อน ๆ ได้
เพลงได้รับคำวิจารณ์ที่ไม่ดีจากนักวิจารณ์ ซึ่งตำหนิเนื้อเพลงและทำนองที่ไม่น่าสนใจ แต่เพลง "เบสต์เดส์ออฟยัวร์ไลฟ์" ขึ้นถึงอันดับ 9 บนชาร์ตบิลบอร์ดฮอตคันทรีซองส์ เป็นเพลงที่ติดชาร์ตสูงที่สุดของพิกเลอร์จนถึงปี ค.ศ. 2015 เพลงติดอันดับ 46 บนชาร์ตบิลบอร์ดฮอต 100 ได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) และขายได้ 1,133,000 หน่วยในสหรัฐ นับถึงเดือนมิถุนายน ค.ศ. 2010 เพลงติดชาร์ตในประเทศแคนาดา ในอันดับที่ 99 บนชาร์ตแคนาเดียนฮอต 100
มิวสิกวิดีโอกำกับโดยโรแมน ไวต์ แสดงคนรักเก่าของพิกเลอร์กำลังมีความทุกข์กับคนรักใหม่ และคิดถึงเวลาที่อยู่กับพิกเลอร์แทน พิกเลอร์แสดงเพลงครั้งแรกในวันที่ 12 พฤศจิกายน ค.ศ. 2008 ที่งานประกาศรางวัลซีเอ็มเออะวอดส์ 2008 เธอแสดงในรายการอเมริกันไอดอล ดิเอลเลนดีเจเนอเรสโชว์ และงานประกาศรางวัลซีเอ็มทีมิวสิกอะวอดส์ 2009 ด้วย
== อ้างอิง ==
ซิงเกิลในปี พ.ศ. 2551
เพลงในปี พ.ศ. 2551
เพลงของเคลลี พิกเลอร์
เพลงที่แต่งโดยเทย์เลอร์ สวิฟต์
เพลงที่แต่งโดยเคลลี พิกเลอร์
ส่ม ภัค เสี่ยน

ส่ม ภัค เสี่ยน เป็น ภาพยนตร์ไทยแนวตลกสนุกสนาน ออกฉายเมื่อวันที่ 31 สิงหาคม พ.ศ. 2560 กำกับโดย บุษราคัม วงษ์คำเหลา และร่วมแสดงโดย เพ็ชรทาย วงษ์คำเหลา, ภาคิน คำวิลัยศักดิ์, รุ่งรัตน์ เหม็งพานิช, คริสโตเฟอร์ เชฟ, ภคภรณ์ เลิศช่ำชองสกุล, วัชรพงษ์ ปัทมะ,เพชร สหรัตน์ และสุนารี ราชสีมา ภาพยนตร์ทำรายได้ 74.9 ล้านบาท
==เรื่องย่อ==
เรื่องราวของหมู่บ้านแห่งหนึ่ง “เสี้ยน” (ภาคิน คำวิลัยศักดิ์) ที่คบหาดูใจกับ “แสงระวี” หรือ “ส้ม” (บุษราคัม วงษ์คำเหลา) มาตั้งแต่สมัยเรียน จนเมื่อส้มได้เข้าไปทำงานที่กรุงเทพ เสี้ยนก็ยังเฝ้าคอยส้มกลับมา แต่กลับพบว่าส้มไม่ได้กลับมาคนเดียว แต่พามาจากกรุงเทพ ชื่อ “จักรพันธ์” หรือ “จักร” (กรวัฒน์ สุวรัตนานนท์) แฟนใหม่กลับมาด้วยและเตรียมแต่งงานกัน ทำให้เสี้ยนต้องทำทุกทางเพื่อชิงส้มกลับมา ส่วน “ภัค” (รุ่งรัตน์ เหม็งพานิช) ที่เป็นน้องรหัสของเสี้ยนที่สมัยเรียนมหาวิทยาลัยก็ไปๆมาๆบ้านเสี้ยนบ่อยเข้ามีใจให้เสี้ยนในที่สุด จึงเกิดเป็นเรื่องราวรักสามเส้าในที่สุด
และในหมู่บ้านยังมี “พระมหาชัย” (เพ็ชรทาย วงษ์คำเหลา) พระที่คนในหมู่บ้านให้ความเคารพนับถือ ที่พูดอะไรให้คำแนะนำอะไร ชาวบ้านก็เชื่อฟังทำตาม และไม่พ้นที่พระมหาชัยจะเข้ามีส่วนกับความรักวุ่นๆของหนุ่มสาวในครั้งนี้
==นักแสดง==
==เพลงประกอบภาพยนตร์==
เพลง ฮักเจ้าจนตาย  ขับร้องโดย ภาคิน คำวิลัยศักดิ์ feat.เพชร สหรัตน์
เพลง ถืกตอก ขับร้องโดย เพชร สหรัตน์
เพลง เคยฮักกันบ่ ขับร้องโดย เพชร สหรัตน์
เพลง อยากแหกใจให้อ้ายเบิ่ง ขับร้องโดย แพรวพราว แสงทอง
==อ้างอิง==
ภาพยนตร์ที่ออกฉายในปี พ.ศ. 2560
ภาพยนตร์ไทย
ภาพยนตร์ตลก
เดอะดูว็อปแอนด์ฮูลิแกนส์ทัวร์

เดอะดูว็อปแอนด์ฮูลิแกนส์ทัวร์ (The Doo-Wops & Hooligans Tour) เป็นคอนเสิร์ตทัวร์เดี่ยวครั้งแรก โดย นักร้องชาวอเมริกัน บรูโน มาร์ส โดยจัดทั้งหมด 103 รอบ โดยเกี่ยวโยงกับอัลบั้มที่เกี่ยวข้อง ดูว็อปแอนด์ฮูลิแกนส์ (2010) โดยเริ่มแสดงสดครั้งแรกในวันที่ 16 พฤศจิกายน ค.ศ. 2010 ใน San Francisco, California และต่อด้วยฮาวาย
==การแสดงเปิด==
Diafrix (Australia และ New Zealand)
Mayer Hawthorne
Donnis
Janelle Monáe (North America—รอบ 2, Hooligans ใน Wondaland)
Skylar Grey
Madvanna (Chile)
Zolvein Vixon (Argentina)
Tanya Lacey (Europe)
Plan B
==การเสนอชิงรางวัล==
==Set List==
"The Other Side"
"Top of the World"
"Money (That's What I Want)" (Barrett Strong cover)
"Billionaire"
"Our First Time"
"Billie Jean" (Michael Jackson cover)
"Seven Nation Army" (The White Stripes cover)
"Marry You"
"The Lazy Song"
"Count on Me"
"Nothin' on You"
"Just the Way You Are"
อังกอ
"Grenade"
"It Will Rain / Talking to the Moon"
" Runaway Baby"
==ตารางการแสดง==
เทศกาลและการแสดงอื่น ๆ
คอนเสิร์ตนี้ เป็นส่วนหนึ่งของ "Jubilee CityFest"
คอนเสิร์ตนี้ เป็นส่วนหนึ่งของ "Preakness InfieldFest"
คอนเสิร์ตนี้ เป็นส่วนหนึ่งของ "San Diego County Fair"
คอนเสิร์ตนี้ เป็นส่วนหนึ่งของ "Wireless Festival"
คอนเสิร์ตนี้ เป็นส่วนหนึ่งของ "Oxegen"
คอนเสิร์ตนี้ เป็นส่วนหนึ่งของ "T in the Park"
คอนเสิร์ตนี้ เป็นส่วนหนึ่งของ "V Festival"
คอนเสิร์ตนี้ เป็นส่วนหนึ่งของ "The Great Allentown Fair"
คอนเสิร์ตนี้ เป็นส่วนหนึ่งของ "New York State Fair"
คอนเสิร์ตนี้ เป็นส่วนหนึ่งของ "New POP Festival"
คอนเสิร์ตนี้ เป็นส่วนหนึ่งของ "Summer Soul Festival"
การยกเลิก และการเลื่อนการแสดง
{| cellpadding="2" style="border:0 solid darkgrey; font-size:90%;"
|-
! style="width:150px;"| 
! style="width:250px;"| 
! style="width:220px;"| 
! style="width:700px;"| 
|- border="0"
|January 26, 2012
|Belo Horizonte, Brazil
|Mineirinho
|Cancelled
|}
===ข้อมูลของรายได้===
==อ้างอิง==
คอนเสิร์ตทัวร์ในปี พ.ศ. 2553
คอนเสิร์ตทัวร์ในปี พ.ศ. 2554
คอนเสิร์ตทัวร์ในปี พ.ศ. 2555
ทัวร์คอนเสิร์ตของบรูโน มาร์ส
ซูเค่อซาฮา

ซูเค่อซาฮา (แมนจู: 20px , ) เป็นขุนนางชาวแมนจูในราชวงศ์ชิงตอนต้นจากตระกูลนารา นายทหารที่เข้าร่วมในการพิชิตจีนของแมนจู ซูเค่อซาฮา กลายเป็นหนึ่งในสี่ผู้สำเร็จราชการแผ่นดินในช่วงต้นรัชสมัยของ จักรพรรดิคังซี ( 1661–1722) ใน ราชวงศ์ชิง (ค.ศ. 1644–1912) ในที่สุดเขาก็เกิดความขัดแย้งกับ เอ๋าไป้ ผู้สำเร็จราชการแทนพระองค์อีกคนหนึ่งและถูกตัดสินประหารชีวิต
บุคคลในยุคราชวงศ์ชิง
ขุนนางจีน
พระเจ้ามี่นละแง

พระเจ้ามี่นละแง (မင်းလှငယ်, ; ค.ศ. 1418–1425) เป็นกษัตริย์พระองค์ที่ 6 แห่งอาณาจักรอังวะ ครองราชย์เป็นเวลา 3 เดือนใน ค.ศ. 1425 พระเจ้ามี่นละแงขึ้นสืบราชบัลลังก์หลังจากที่พระเจ้าฝรั่งมังศรี (พระราชบิดา) สวรรคตเนื่องจากถูกทหารไทใหญ่จากสี่ป้อซุ่มโจมตี ขณะนั้นพระองค์มีพระชนมายุเพียง 7 พรรษา การซุ่มโจมตีครั้งนั้นเป็นแผนของพระนางชีนโบ่แม หนึ่งในพระมเหสีของพระเจ้าฝรั่งมังศรีที่ต้องการให้เจ้าฟ้ากะเล่เจ้ตองโญ เจ้าฟ้าแห่งเมืองกะเล่ ผู้เป็นชู้รักขึ้นสืบราชบัลลังก์ กระทั่งอีก 3 เดือนต่อมา พระนางชีนโบ่แมในฐานะพระมเหสีของพระเจ้ามี่นละแงได้วางยาพิษปลงพระชนม์ยุวกษัตริย์ในช่วงต้นเดือนพฤศจิกายน และสถาปนาเจ้าฟ้ากะเล่เจ้ตองโญในอีกไม่กี่วันต่อมา
พระมหากษัตริย์พม่า
ราชวงศ์อังวะ